Toe Klaas 15 jaar oud was het hy die 1852-veldtog teen die Tswanahhoof, Sechele, meegemaak. Twee jaar later was hy by die beleëring van die Makapaanspoort-grotte betrokke en dit is daar waar hy in sy linkeroor gewond is en toe in sy linkeroog blind geword het.
Klaas het opdrag gegee dat die manne bo 50, agter die rotse van die eerste plato moes bly skuil. Hulle taak was om na elke Brit wat sy kop oor die boonste rand uitsteek, te skiet sodat die res van die Boere onder vuurdekking tot reg onder die kruin kon klim. Dit het die Boere ses ure gevat om dié posisie teen twaalfuur te bereik.
Geskiedskrywers berig dat daar groot verwarring was en dat die Britte na die suidekant van die bergtop begin vlug het. Generaal Colley is bokant sy regteroog raakgeskiet en is op die berg dood. Die res van die Britte het oor die agterste kruin gespring en is geskiet, beseer of gevange geneem.
Klaas was ongeveer ‘n jaar lank met Susanna getroud toe sy gesondheid vinnig agteruit begin gaan het. Hy is op 4 April 1896 in die ouderdom van 58 jaar in sy huis oorlede.